3:1-ben kismama csomag, amely tartalmaz egy 3 részes ágyneműt, egy kókuszpólyát, valamint egy babafészket. A termékek azonos színű, vidám mintás pamut anyagból készülnek, így tökéletesen harmonizálnak egymással. Ágynemű: Három részes (takaró + párna + fejvédő) mosható ágynemű szett, színes vidám mintákkal, az anyukák és a kisbabák legnagyobb örömére. Újszülött kortól ajánljuk. Méreteiből adódóan bármilyen babaágyban jól használható. A fejvédő óvja a már fejét emelgetni tudó babát az ággyal való ütközéstől, mely kötők segítségével erősíthető a kiságyhoz. Kókuszpólya: Kókusz betétes pólya vidám mintás pamut huzattal és megkötős rögzítéssel. A kókuszpólya segít az újszülöttek gerincének alátámasztásában, így könnyebben mozgatható a kisded. Használata nagyon egyszerű: a babát a nyitott pólyára helyezzük, felhajtjuk a lábrészt, majd az oldalakat egymásra hajtva rögzítjük. A kókuszbetét a hátoldalon található tasakból könnyen eltávolítható, így a mosása egyszerűen megoldható. A termék takarónak vagy úti pelenkázó alátétnek is használható. A kiságyban már szükségtelen a pólya használata. Babafészek: Mosás során nem csomósodó, vidám mintás, pamut anyagú babafészek. A babafészkeket a skandináv országokban már évtizedek óta használják, azonban hazánkban csak néhány éve terjedtek el. Alakjuk fészekre hasonlít, ami körülöleli, óvja és melegen tartja a babákat. Kiságyban, babakocsiban, autóban alváshoz, vagy akár pelenkázáshoz is használható kihajtható alsó pereme révén. Utazások alkalmával is nagy segítséget nyújt a szülőknek, segítségével a baba a megszokott környezetében pihenhet a nagyszülőknél, vagy akár idegen helyen is. A szülői ágyba is helyezhető, magas peremének köszönhetően biztonságosan használható a közös alvások során. Használatukat újszülött kortól ajánljuk.